b'\n_START_ARTICLE_\nTarga Florio 1935\n_START_SECTION_\nDirka\n_START_PARAGRAPH_\n\xc5\xa0tart dirke je bil v nedeljo ob enajstih dopoldne, dirka\xc4\x8di so \xc5\xa1tartali v \xc4\x8dasovnih intervalih. Najhitreje je za\xc4\x8del Louis Chiron, ki so mu sledili Carlo Pintacuda, Antonio Brivio in Ferdinando Barbieri. Ob koncu prvega kroga je bil vrstni red pri vrhu Chiron, Brivio, Magistri in Pintacuda. V drugem krogu je vodstvo prevzel Brivio, Chiron pa je moral zaradi te\xc5\xbeav z dirkalnikom drugo mesto prepustiti Constantinu Magistriju. Kasneje je uspelo Chironu ponovno prevzeti drugo mesto. Brivio je brez pravega konkurenta zmagal s prednostjo skoraj sedmih minut pred mo\xc5\xa1tvenim kolegom iz Scuderie Ferrari, Chironom. Tretji Ferrarijev dirka\xc4\x8d Pintacuda je odstopil v tretjem krogu zaradi okvare diferenciala, tako da je presenetljivo tretje mesto osvojil Barbieri z dirkalnikom Maserati 4CM za razred Voiturette, po tem ko je prehitel Magistrija. Med prvo deveterico dirka\xc4\x8dev jih je kar osem dirkalo z dirkalniki znamke Alfa Romeo. To je bila zadnja prava Grand Prix dirka Targa Florio, kajti kasneje je ve\xc4\x8dinoma potekala kot dirka \xc5\xa1portnih dirkalnikov.'